સંઘ સાથે સેવા પણ જોડાયેલો વિષય છે. સંઘની પ્રત્યેક શાખાની અંદર સપ્તાહમાં એક દિવસ સ્વયંસેવકોને સેવાની અનુભૂતિ કરાવવાનું કાર્ય થાય છે. સ્વયંસેવકને પ્રત્યક્ષ રીતે સેવા વસ્તીમાં મોકલાય છે. તેનામાં સેવાનાં કાર્યો કરવા માટેની સંવેદના જાગૃત કરવામાં આવે છે. સેવાનો ભાવ એનામાં જાગૃત કરી એના થકી સમાજને સેવાનાં માધ્યમથી જોડવામાં આવે છે. આજે સંઘ દ્વારા સમગ્ર દેશમાં ૧ લાખ ૭૦ હજાર કરતાં પણ વધુ સેવાકાર્યો ચાલે છે તે તેનું પરિણામ છે.